# Aussun eths Angles

Aussun eths Angles (Ossun-ez-Angles en francés) qu'ei ua comuna gascona de Bigòrra situada dens eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia

Era prononciacion qu'ei [aw'su (déras hou'guèras)] (grafia fonetica deths autors). Eras fòrmas ancianas que son : Ossuu en 1285, Ossunum de Angulis, De Ossuno in Angulis, en latin, en 1313, d-Ossuu en 1322, de Ossuu eus Ancles avant 1347, de Ossuno, en latin, en 1379, d'Ossu, De Ossu en 1384, Ossun en 1429, Ossun ès Angles en 1614, Ossun des Angles en 1740, Ossun ez Angles en 1774, Ossun-des-Angles en 1790, Ossun es Angles (mapa de Cassini, ara fin deth sègle XVIII).
Segon Miquèu Grosclaude, era abséncia de tota aiga importanta qu'empacha de supausar un etime deth tipe Ossa. Que's pòt supausar era preséncia deth sufixe « basco-aquitan » kun/gun (sovent reduit a -un) qui sembla d'aver per sens « lòc, terren propici a ». Eth radical pòt estar foneticament eth nom latin d'òmi Ursus. Mes aqueth nom que sembla tròp tardiu a Grosclaude [qui cresè ara identitat deth aquitan e deth basco], qui causeish meilèu Otxo, « lop », vienut nom d'òmi; era fòrma gasconizada d'aqueth nom qu'ei Osso. Qu'ei ua possibilitat, pas ua certitud.
A Arcisac eths Angles, Grosclaude que dona era soa interpretacion de ez present dens eth nom francés : ez qu'a eth medish sens qu'eth francés ès (licencié ès-lettres) : dans les. L'autor que cred era soa aparicion tardiva provaré ei un francisme recent [a Aussun que data pr'aquò deth sègle XIV]. Grosclaude qu'auré devut pensar ath contrari era grafia particularament sauvatja ez musha que era administracion francesa a pas reconeishut eth son ès. Que prepausa occitanizar (çò qui a pas besonh d'ac estar) aqueth supausat francisme per eth article definit simple eths, o per eth article definit contractat deths. Malurosament, Patrici Pojada qu'a seguit aqueth artificialisme. Eth ahar que's complica ací pr'amor era fòrma orau sembla Aussun deras Hoguèras.

## Administracion

Lista deus cònsols successius :
| Periòde | Periòde | Identitat |
| març de 2001 | 2026 | Jean-Marc Duclos |
| junh de 1995 | 2001 | Francis Duclos |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 44, totala: 46 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 150 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 116 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 103 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 43 | 36 | 24 | 18 | 19 | 32 | 34 | 35 | 35 35 |
| 2009 | 2010 |
| 39 39 | 38 38 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion èra de 53 abitants e era densitat èra de 24,77 ab/km².

## Véder tanben

* Comunas deths Hauts Pirenèus

## Nòtas

* 1 2 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=1167&titre=ossun-ez-angles
* ↑ francisme ? pensem ath toponime occitan Espins, ath nom d'Isaac Despuech; es qu'ei dens eth Petit Levy
* ↑ Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=877&titre=arcizac-ez-angles
* Portau de Gasconha